РЕШЕНИЕ НА СЪВЕТА
от 1 декември 2009 година
за установяване условията за работа на върховния представител на Съюза по въпросите на външните работи и политиката на сигурност
(2009/910/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 243 от него,
като взе предвид Регламент № 422/67/ЕИО, 5/67/Евратом на Съвета от 25 юли 1967 г. относно определянето на възнагражденията на председателя и членовете на Комисията, на председателя, съдиите, генералните адвокати и секретаря на Съда, на председателя, членовете и секретаря на Първоинстанционния съд, както и на председателя, членовете и секретаря на Съда на публичната служба на Европейския съюз (1),
като има предвид, че:
(1)
Договорът от Лисабон създава длъжността върховен представител на Съюза по въпросите на външните работи и политиката на сигурност, който в съответствие с член 18 от Договора за Европейския съюз провежда външната политика и политика на сигурност на Съюза, председателства Съвета по външни работи и е един от заместник-председателите на Комисията.
(2)
Следва да се определят условията за работа на върховния представител на Съюза по въпросите на външните работи и политиката на сигурност,
ПРИЕ НАСТОЯЩОТО РЕШЕНИЕ:
Член 1
1. Разпоредбите на Регламент № 422/67/ЕИО, 5/67/Евратом на Съвета от 25 юли 1967 г., които се прилагат за членовете на Комисията, включително разпоредбите приложими за заместник-председателите на Комисията, се прилагат по аналогия за върховния представител на Съюза по въпросите на външните работи и политиката на сигурност.
2. Чрез дерогация от член 2, параграф 1 от Регламент № 422/67/ЕИО, 5/67/Евратом на Съвета от 25 юли 1967 г., основната месечна заплата на върховния представител на Съюза по въпросите на външните работи и политиката на сигурност съответства на сумата, получена след прилагане на 130 % към основната заплата на длъжностно лице на Европейския съюз на степен 16, трета стъпка.
Член 2
Върховният представител на Съюза по въпросите на външните работи и политиката на сигурност се уведомява за настоящото решение от председателя на Съвета.
Настоящото решение се публикува в Официален вестник на Европейския съюз.
Съставено в Брюксел на 1 декември 2009 година.